પચાસેક વરસ પહેલાં જેના સર્જનની શરૂઆત કરી હતી એ ‘પ્રભાતનાં પુષ્પો’ આજે પણ એટલાં જ સુવાસિત છે અને ચિંતન-સાહિત્યમાં ચિરંજીવ સ્થાન પામે એવા પમરાટનાં પરમ તત્ત્વની તાજગી તેમાં ભરી છે. ઈ. સ. 1915માં રાજકોટ શહેરમાં જન્મેલા આવા પ્રતિભા સંપન્ન સર્જક વજુ કોટક આજે સદેહે હાજર હોત તો આપણે એમનો અમૃત મહોત્સવ ઉજવવા સદ્ભાગી બન્યા હોત, પરંતુ એ તો વનપ્રવેશના ય સાત વરસ અગાઉ ચિરવિદાય લઈને ચાલ્યા ગયા.